ทองทะยานต่อแนวโน้มขึ้นอีกโชว์2.1หมื่นบ.
ทองพุ่งกระฉูดตามตลาดต่างประเทศ ทองแท่ง 20,850 บาท ทองรูปพรรณ 21,250 บาท สูงสุดเป็นประวัติการณ์
20 ส.ค. 2554

ทองพุ่งกระฉูดตามตลาดต่างประเทศ ทองแท่ง 20,850 บาท ทองรูปพรรณ 21,250 บาท สูงสุดเป็นประวัติการณ์
เมื่อวันที่ 8 เม.ย. การซื้อขายราคาทองคำคึกคักเป็นวันที่ 2 มีการปรับราคาขึ้นมาถึง 2 รอบ รวมแล้วขยับขึ้นมาอีก 100 บาท
ช่วงเช้าสมาคมค้าทองคำรายงานราคาทอง 96.5% ประจำวันที่ 8 เม.ย. 2554 ทองคำแท่งรับซื้อคืนบาทละ 20,650 บาท ขายออก 20,750 บาท ทองรูปพรรณรับซื้อคืนบาทละ 20,344.72 บาท ขายออก 21,150 บาท ไม่เปลี่ยนแปลงเทียบปิดตลาดวันที่ 7 เม.ย. กระทั่งเวลา 09.58 น. ราคาทองปรับเพิ่มขึ้น 50 บาท ทั้งทองคำแท่งและทองคำรูปพรรณ กระทั่งเมื่อเวลา 15.15 น. ราคาทองเพิ่มขึ้นอีก 50 บาท ทองแท่งรับซื้อคืนบาทละ 20,750 บาท ขายออก 20,850 บาท ทองรูปพรรณรับซื้อคืนบาทละ 20,450.84 บาท ขายออก 21,250 บาท
ขณะที่ราคาทองคำในตลาดฮ่องกงปิดตลาดที่ระดับสูงเป็นประวัติการณ์ หลังจากดีลเลอร์เข้าช้อนซื้อทองอันเป็นแหล่งลงทุนที่ปลอดภัย ท่ามกลางความวุ่นวายในตะวันออกกลางและแอฟริกาเหนือ ความวิตกเกี่ยวกับหนี้ในเขตยูโรโซนและเงินเฟ้อในโลกที่สูงขึ้น ราคาทองคำในตลาดฮ่องกงปิดตลาดที่ 1,468.50-1,469.50 เหรียญสหรัฐ เพิ่มขึ้นจาก 1,459-1,460 เหรียญสหรัฐ 
นอกจากนั้น นักลงทุนยังจับตาสหรัฐ ซึ่งประธานาธิบดีบารัก โอบามา กำลังพยายามผ่านร่างใช้จ่ายงบประมาณ แต่ยังตกลงกับสมาชิกสภาไม่ได้ ทำให้หน่วยงานต่างๆ อาจต้องปิดทำการ แนวโน้มดังกล่าวหนุนนำราคาทอง เพราะอาจทำให้เฟดคงนโยบายผ่อนคลายทางการเงินต่อไป
ทั้งนี้ ตลาดมีการประเมินว่าราคาทองจะขึ้นทดสอบเป้าหมายถัดไปที่ราคา 1,480 เหรียญสหรัฐต่อออนซ์ หากสถานการณ์ญี่ปุ่นและตะวันออกกลางยังตึงเครียด